Davlat bojxona xizmati organlarida majburiy xizmatni o‘tash haqidagi shartnomalarni tuzish hamda shartnoma shartlari bajarilmaganda xarajatlarni qoplash tartibi to‘g‘risidagi nizomga o‘zgartirishlar kiritish haqida

O‘zbekiston Respublikasi Vazirlar Mahkamasining 2021-yil 22-oktabrdagi 655-son “Oliy harbiylashtirilgan ta’lim muassasalari to‘g‘risidagi nizomni tasdiqlash haqida”gi qaroriga muvofiq O‘zbekiston Respublikasi Davlat bojxona qo‘mitasi va Moliya vazirligi qaror qiladi:
 1. O‘zbekiston Respublikasi Davlat bojxona qo‘mitasi va Moliya vazirligining 2018-yil 30-noyabrdagi 01-02/13-70 va 155-son qarori (ro‘yxat raqami 3125, 2019-yil 21-yanvar) (O‘zbekiston Respublikasi qonun hujjatlari to‘plami, 2019-y., 4-son, 64-modda) bilan tasdiqlangan Davlat bojxona xizmati organlarida majburiy xizmatni o‘tash haqidagi shartnomalarni tuzish hamda shartnoma shartlari bajarilmaganda xarajatlarni qoplash tartibi to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 17-bandning beshinchi xatboshisi quyidagi tahrirda bayon etilsin:
 “kursantlarning o‘qishi boshqa oliy harbiy yoki harbiylashtirilgan ta’lim muassasalariga ko‘chirilganda.”.
 2. 2-ilovadagi Davlat bojxona xizmati organlarida majburiy xizmatni o‘tash haqidagi shartnomaning 2.2.-bandi quyidagi tahrirda bayon etilsin:
 “2.2. Institut — xavfsizlik va huquqni muhofaza qilish faoliyati sohasida ta’lim oluvchilarni ixtisoslik (mutaxassislik) fanlariga kasbiy yo‘naltirish hamda maqsadli tayyorlashni nazarda tutadigan, davlat ta’lim standartlari, malaka talablari, o‘quv rejalari va dasturlari talablariga muvofiq ravishda o‘quv-tarbiya jarayonini amalga oshiradigan oliy harbiylashtirilgan ta’lim muassasa.”.